ddrg/super_eurlex huggingface dataset:
45.

Európsky dohovor o ľudských právach, Charta základných práv EÚ, ako aj špecifické právne nástroje na ochranu údajov vrátane článku 20 nariadenia (ES) č. 45/2001 túto možnosť povoľujú, a to s výhradou určitých podmienok, ktoré potvrdil a objasnil Európsky súd pre ľudské práva, ako aj Európsky súdny dvor (20). V skratke, tieto obmedzenia základného práva na ochranu údajov by mali byť založené na legislatívnych opatreniach a prejsť prísnym testom primeranosti, t. j. mali by byť limitované, pokiaľ ide o vecnú podstatu a dĺžku ich uplatňovania, na rozsah, ktorý je nevyhnutný na sledovanie verejného záujmu, o ktorý ide, a to aj v oblasti reštriktívnych opatrení, ako to potvrdzuje rozsiahla judikatúra Súdneho dvora. Všeobecné, neprimerané alebo nepredvídateľné obmedzenia by týmto testom neprešli.
31.

Ak by sa však zákonodarca rozhodol pre rozsah pôsobnosti, ktorý sa dá odvodiť z názvu a odôvodnení 4 a 10, potom by sa mal objasniť ďalší problém týkajúci sa článku 6 ods. 2. Na rozdiel od prvého odseku článku 6 sa v druhom odseku nestanovuje, že implementácia pilotnej schémy je určená na vývoj a/alebo prevádzkové riadenie rozsiahlych informačných systémov. Tento úmyselný rozdiel medzi týmito dvomi odsekmi a absencia doplňujúceho slovného spojenia v druhom odseku nastoľuje otázku, čo sa Komisia v skutočnosti pokúša zriadiť. Znamená to, že pilotné schémy spomínané v prvom odseku by mali zahŕňať posúdenie možného vývoja a prevádzkového riadenia novou agentúrou a že takéto posúdenie nie je súčasťou pilotných schém v druhom odseku? Ak áno, potom malo by sa to v texte lepšie objasniť, pretože odstránením spresnenia sa zavedenie a prevádzkové riadenie týchto systémov agentúrou nevylúči. Ak Komisia myslela niečo iné, malo by sa to tiež objasniť.
44.

Rozšírením možnosti prístupu do databázy pre príslušné úrady sa týmto návrhom zvyšujú riziká ochrany údajov. Ak sa však počet polí s osobnými údajmi uloženými do elektronickej databázy čo najviac obmedzí, nemusí to z hľadiska ochrany údajov predstavovať problém. Z tohto hľadiska EDPS víta presné stanovenie údajov nachádzajúcich sa v databázach. V návrhu je však uvedené iba to, aké informácie sú členské štáty povinné ukladať do databázy, a nestanovuje sa, či sa do databázy môžu ukladať aj nejaké iné informácie a či iné príslušné orgány majú prístup aj k týmto iným informáciám. EDPS preto zákonodarcovi odporúča výslovne uviesť, že pokiaľ ide o osobné údaje, do databázy sa nebudú ukladať žiadne iné údaje, alebo aspoň zabezpečiť, aby sa automatizovaný prístup obmedzil na spomenuté kategórie údajov. EDPS okrem toho zákonodarcu vyzýva, aby vymedzil účely, na ktoré môže byť do databáz poskytnutý priamy prístup, a zabezpečil, aby sa dodržiavala zásada nevyhnutnosti.
SK Úradný vestník Európskej únie C 57/12

Záverečná správa vyšetrovateľa (1)

Vec COMP/39.316 – GDF Uzavretie trhu s plynom

Návrh rozhodnutia predložený Komisii podľa článku 9 nariadenia (ES) č. 1/2003 (2) sa týka údajného uzavretia odberateľského trhu so zemným plynom vo Francúzsku podnikom Gaz de France Suez S.A. a jeho dcérskymi spoločnosťami GRTgaz S.A. a Elengy S.A. (ďalej spoločne len „GDF“). Predpokladá sa, že uvedené uzavretie trhu by mohlo byť najmä dôsledkom dlhodobej rezervácie väčšiny kapacít pre dovoz vo Francúzsku, ďalej dôsledkom spôsobu prideľovania kapacít na dovoz v novom termináli so skvapalneným zemným plynom vo Fos Cavou, ako aj dôsledkom strategického obmedzovania investícií do dodatočných dovozných kapacít v termináli so skvapalneným zemným plynom v Montoir de Bretagne.

Komisia v tejto súvislosti začala 16. mája 2008 konanie a 22. júna 2009 prijala podľa článku 9 ods. 1 predbežné posúdenie. Podnik GDF predložil 24. júna 2009 záväzky podľa článku 9 ods. 1, ktorými reagoval na obavy Komisie vyjadrené v súvislosti s možným narušením hospodárskej súťaže. Tieto záväzky sa týkajú predovšetkým výrazného uvoľnenia dlhodobých dovozných kapacít a povinnosti obmedziť podiel rezervácie podniku GDF na menej ako 50 % celkového objemu dlhodobých dovozných kapacít, a to najneskôr do roku 2014 a na obdobie desiatich rokov.

Komisia 9. júla 2009 uverejnila podľa článku 27 ods. 4 oznámenie, v ktorom uviedla popis prípadu a obsah navrhovaných záväzkov a v ktorom zároveň vyzvala zainteresované tretie strany, aby do dvoch mesiacov od uverejnenia tohto oznámenia predložili svoje pripomienky k tejto veci. Zainteresované tretie strany predložili Komisii 23 pripomienok. Komisia 21. septembra 2009 ústne informovala podnik GDF o výsledkoch testu trhu. Podnik GDF nepožiadal o prístup k písomným podkladom týkajúcim sa výsledkov testu trhu. Podnik GDF predložil 21. októbra 2009 revidovaný návrh záväzkov.

Komisia v tomto štádiu dospela k záveru, že vzhľadom na záväzky predložené podnikom GDF a bez toho, aby bol dotknutý článok 9 ods. 2, by sa malo predmetné konanie ukončiť.

Podnik GDF predložil 26. októbra 2009 Komisii vyhlásenie, že mu boli v dostatočnej miere sprístupnené všetky nevyhnutné informácie, aby mohol predložiť záväzky v reakcii na obavy Komisie.

Podnik GDF ani žiadna tretia strana nepredložili vyšetrovateľovi v súvislosti s touto vecou žiadne ďalšie otázky ani pripomienky.

Na základe uvedených skutočností sa domnievam, že právo na vypočutie bolo v tomto prípade dodržané.

V Bruseli 17. novembra 2009 Karen WILLIAMS

(1) V súlade s článkami 15 a 16 rozhodnutia Komisie (2001/462/ES, ESUO) z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21.

(2) Odkazy na všetky nasledujúce články a kapitoly sa týkajú nariadenia (ES) č. 1/2003.
54.

EDPS konštatuje, že navrhovaná smernica ustanovuje všeobecný rámec, ktorý vyvoláva množstvo otázok týkajúcich sa ochrany súkromia a údajov, ktoré je potrebné ďalej riešiť na úrovni EÚ a na vnútroštátnej úrovni: — Existuje riziko, že nejasnosti v navrhovanom právnom rámci spôsobia rôznorodosť pri zavádzaní IDS v Európe, ktorá bude viesť k odlišným úrovniam ochrany údajov v Európe. EDPS zdôrazňuje potrebu ďalšej harmonizácie v týchto otázkach na úrovni EÚ s cieľom objasniť nevyriešené otázky (napr. vymedzenie úloh a povinností aktérov IDS, určenie konkrétnych aplikácií a systémov IDS, ktoré musia byť zabudované vo vozidlách, vypracovanie harmonizovaných zmlúv o poskytovaní služieb IDS, určenie osobitných účelov a spôsobov používania IDS, atď.). Je mimoriadne dôležité identifikovať, kto bude kontrolórom údajov, pokiaľ ide o vykonávané spracúvanie údajov, pretože tento ponesie zodpovednosť za zabezpečenie toho, aby sa riešenia otázok ochrany súkromia a údajov zaviedli na všetkých úrovniach reťazca spracúvania. — Rozhodnutia o určitých spôsoboch spracúvania, ktoré by mohli vážne ovplyvniť práva jednotlivcov na ochranu súkromia a údajov by mal prijímať Európsky parlament a Rada, a nie výbory prostredníctvom komitológie. — Je zásadné, aby sa na ochranu súkromie a údajov prihliadalo už od skorých fáz spracúvania a vo všetkých fázach spracúvania; pri navrhovaní aplikácií a systémov by sa malo podporovať zavádzanie zásady „ochrana súkromia už v štádiu návrhu“, ktorá by sa mala zapracovať do noriem, najlepších postupov, technických špecifikácií a systémov. — Akékoľvek prepájanie aplikácií a systémov by malo sprevádzať náležité zohľadnenie zásad ochrany údajov a praktických bezpečnostných záruk. — Vzhľadom na nejasnosti, ktoré zostávajú v tejto fáze, pokiaľ ide o spôsoby zavádzania IDS, EDPS osobitne víta iniciatívu predloženú Komisiou v jej oznámení, aby sa do roku 2011 uskutočnilo posúdenie vplyvu na ochranu súkromia. Navyše dôrazne odporúča, aby sa posúdenia vplyvu na ochranu súkromia a údajov vykonávali pre konkrétne odvetvia a/alebo účely použitia s cieľom vymedziť vhodné bezpečnostné opatrenia a aby sa vypracúvali najlepšie dostupné postupy na ochranu súkromia a údajov a zaistenie bezpečnosti v rámci IDS. — EDPS ďalej zdôrazňuje, že členské štáty ponesú zodpovednosť za správne vykonávanie smernice tak, aby subjekty zavádzali systémy a služby, ktoré poskytujú primeranú úroveň ochrany údajov v celej Európe. — Kontrolóri údajov poskytujúci služby IDS by mali zavádzať primerané záruky tak, aby používanie technológií určovania polohy, ako sú napríklad satelitné systémy na určovanie polohy a značky RFID, nenarúšalo súkromie jednotlivcov, ktorí používajú vozidlá na čisto súkromné alebo profesionálne účely. To si bude vyžadovať najmä obmedzenie spracúvania na údaje nevyhnutné na daný účel, zaistenie toho, aby sa do systémov zabudovali primerané bezpečnostné opatrenia tak, aby sa údaje o polohe nesprístupňovali neoprávneným príjemcom, a aby sa užívateľom poskytli účinné prostriedky na deaktiváciu zariadenia/funkcie na určovanie polohy.
SK Úradný vestník Európskej únie C 27/6

Článok 107 odsek 1, 2 a 4 nariadenia (EHS) č. 574/72

Referenčné obdobie: január 2010

Obdobie predkladania žiadostí: apríl, máj, jún 2010

1-2010 EUR BGN CZK DKK EEK LVL LTL HUF PLN 1 EUR = 1 1,95580 26,1334 7,44243 15,6466 0,708775 3,45280 269,428 4,07034 1 BGN = 0,511300 1 13,3620 3,80531 8,00010 0,362396 1,76542 137,758 2,08116 1 CZK = 0,0382653 0,0748392 1 0,284786 0,598722 0,0271215 0,132122 10,3097 0,155753 1 DKK = 0,134365 0,262791 3,51140 1 2,10235 0,0952344 0,463935 36,2016 0,546910 1 EEK = 0,0639116 0,124998 1,67023 0,475658 1 0,045299 0,220674 17,2196 0,260142 1 LVL = 1,41088 2,75941 36,8712 10,5004 22,0756 1 4,87150 380,132 5,74278 1 LTL = 0,289620 0,566439 7,56874 2,15548 4,53157 0,205275 1 78,0317 1,17885 1 HUF = 0,00371157 0,00725908 0,0969957 0,0276231 0,0580734 0,00263067 0,0128153 1 0,0151073 1 PLN = 0,245680 0,480500 6,42043 1,82845 3,84405 0,174132 0,848283 66,1930 1 1 RON = 0,241644 0,472608 6,31497 1,79842 3,78091 0,171271 0,834349 65,1057 0,983574 1 SEK = 0,0980984 0,191861 2,56364 0,730090 1,53491 0,0695297 0,338714 26,4304 0,399294 1 GBP = 1,13244 2,21482 29,5944 8,42809 17,7188 0,802644 3,91008 305,111 4,60941 1 NOK = 0,122224 0,239046 3,19413 0,909646 1,91240 0,0866296 0,422016 32,9307 0,497495 1 ISK = 0,00556238 0,0108789 0,145364 0,0413976 0,0870324 0,00394248 0,0192058 1,49866 0,0226408 1 CHF = 0,677270 1,32461 17,6993 5,04053 10,5970 0,480032 2,33848 182,476 2,75672





1-2010 RON SEK GBP NOK ISK CHF 1 EUR = 4,13832 10,1939 0,883050 8,18168 179,779 1,47652 1 BGN = 2,11592 5,21211 0,451503 4,18329 91,9210 0,754942 1 CZK = 0,158354 0,390071 0,0337902 0,313074 6,87929 0,0564993 1 DKK = 0,556044 1,36969 0,118651 1,09933 24,1560 0,198392 1 EEK = 0,264487 0,651506 0,0564372 0,522904 11,4900 0,0943665 1 LVL = 5,83869 14,3823 1,24588 11,5434 253,647 2,08319 1 LTL = 1,19854 2,95234 0,255749 2,36958 52,0676 0,427628 1 HUF = 0,0153596 0,0378352 0,00327750 0,0303668 0,667262 0,00548018 1 PLN = 1,01670 2,50442 0,216947 2,01007 44,1681 0,362750 1 RON = 1 2,46329 0,213384 1,97705 43,4426 0,356791 1 SEK = 0,405962 1 0,0866258 0,802609 17,6360 0,144844 1 GBP = 4,68639 11,5439 1 9,26525 203,589 1,67206 1 NOK = 0,505803 1,24594 0,107930 1 21,9734 0,180466 1 ISK = 0,0230189 0,0567021 0,00491186 0,0455096 1 0,00821294 1 CHF = 2,80276 6,90399 0,598064 5,54121 121,759 1

Note: all cross rates involving ISK are calculated using ISK/EUR rate data from the Central Bank of Iceland

1. Nariadenie (EHS) č. 574/72 ustanovuje, že prepočítavací kurz na istú menu, čiastok uvedených v inej mene, je kurz vypočítaný Komisiou a založený na mesačnom priemere, počas referenčného obdobia vymedzeného v odseku 2, referenčného výmenného kurzu mien zverejneného Európskou centrálnou bankou.
—

Metóda použitá na výmenu osobných údajov sa musí jasne vybrať, najmä by sa malo uviesť, či sa vykoná prostredníctvom systému „vysielania“ („push“) – napr. PIS a organizácie nositeľov PDV by uskutočňovali pod svojou kontrolou prenos niektorých údajov tretím stranám, ako napr. polícia a orgány činné v trestnom konaní sídliace v zahraničí – alebo systému „vyťaženia“ („pull“) – napr. polícia a orgány činné v trestnom konaní by mali priamy prístup k databázam súkromných osôb alebo k databázam, kde sú sústredené informácie. Ako už bolo uvedené v súvislosti s PNR, systém vysielania je jedinou možnosťou v súlade so zásadami ochrany údajov z hľadiska EÚ týkajúceho sa ochrany údajov, pretože oprávňuje odosielateľa EÚ, ktorý je s najväčšou pravdepodobnosťou správcom údajov, vykonávať kontrolu nad prenosom údajov (47).
28.

Má to o to väčší význam v prípadoch, ak odborníci alebo pozorovatelia zastupujú tretie krajiny alebo ak sa vyšetrovanie uskutočňuje spoločne s vyšetrovateľmi tretích krajín, ktoré nezaručujú adekvátny stupeň ochrany. Do návrhu možno pridať ustanovenie pripomínajúce, že zástupcom tretích krajín, ktoré neposkytujú adekvátny stupeň ochrany, sa nesmú prenášať žiadne osobné údaje, okrem prípadov splnenia osobitných podmienok (12). To by malo platiť najmä so zreteľom na článok 8 o sieti a článok 18 o podmienkach odovzdávania informácií.
5.

Situácie, pri ktorých dochádza k cezhraničnej výmene osobných údajov v rámci EÚ, si vyžadujú osobitnú pozornosť, pretože znamenajú zvýšenie rozsahu spracovávania údajov, čo nevyhnutne vedie k väčším rizikám pre práva a záujmy fyzických osôb, ktorých sa to týka, pretože – v každom prípade – sa tie isté osobné údaje spracovávajú vo viac ako jednej jurisdikcii. Znamená to viac úsilia na zabezpečenie súladu s požiadavkami vyplývajúcimi z právnych predpisov EÚ o ochrane údajov. Okrem toho to vedie k právnej neistote dotknutých osôb: zainteresované môžu byť subjekty zo všetkých ostatných členských štátov, mohli by sa uplatňovať vnútroštátne právne predpisy týchto ostatných členských štátov a mohli by sa mierne odlišovať od právnych predpisov, na ktoré sú dotknuté subjekty zvyknuté, alebo by sa mohli uplatňovať v právnom systéme, s ktorým dotknutý subjekt nie je oboznámený. V cezhraničných súvislostiach sa musia povinnosti rôznych subjektov jasne určiť, musí sa tiež umožniť dohľad príslušnými orgánmi, ako aj súdna kontrola v jednotlivých prípadoch.
36.

Po druhé, EDPS upriamuje pozornosť na potrebu premyslenia dôsledkov nadobudnutia platnosti Lisabonskej zmluvy na budúce právne predpisy týkajúce sa činnosti orgánov presadzovania práva. Prvým dôsledkom by bolo, že akýkoľvek návrh tohto druhu by bol v budúcnosti predmetom bežného legislatívneho postupu, čo by znamenalo rovnaké zapojenie Rady a Európskeho parlamentu. Druhý dôsledok sa týka zrušenia pilierovej štruktúry Zmluvy o EÚ. Na základe Lisabonskej zmluvy sa môže vyžadovať, aby Komisia predložila nový návrh založený na novom právnom základe, ktorým by sa dokonca možno aj zlúčilo navrhované nariadenie a navrhované rozhodnutie do jedného právneho nástroja, čo by v každom prípade prispelo k právnej jednoznačnosti.
13.

Správa povolení: Energy Development Unit (EDU), Department for Energy and Climate Change, 3 Whitehall Place, London, SW1A 2AW, UNITED KINGDOM (Tel. +44 3000686042, Fax +44 3000685129) Internetová stránka odboru rozvoja energetických zdrojov (EDU): http://www.og.decc.gov.uk/
25.

V zmysle článku 9 ods. 2 nariadenia (ako aj článku 25 ods. 2 smernice) má kontrolór hodnotiť všetky okolnosti sprevádzajúce operáciu prenosu údajov alebo súbor operácii prenosu údajov. Analýza sa musí vykonať in concreto, berúc do úvahy konkrétne charakteristiky (záruky a/alebo riziká) operácie prenosu údajov alebo súbor operácií prenosu údajov. Pri tomto hodnotení by sa dospelo k záveru pokiaľ ide o existujúcu úroveň ochrany týkajúcej sa konkrétnej operácie prenosu údajov alebo súboru operácií prenosu údajov a obmedzilo by sa na účely brané do úvahy kontrolórom údajov a príjemcami v krajine určenia. V takom prípade kontrolór prevezme zodpovednosť za overenie, či sú splnené podmienky primeranosti. Po vykonaní analýzy kontrolórom údajov jeho záver podlieha dohľadu orgánov na ochranu údajov.
6.

Pobrežná oblasť dostupná podľa tohto oznámenia je zakreslená na mapách uložených v priestoroch Oddelenia pre podnikanie, obchod a investície [Department of Enterprise, Trade and Investment (Minerals and Petroleum Branch), Colby House, Stranmillis Court, Belfast BT9 5BF, UNITED KINGDOM]. Usmernenia k povoleniam, podmienky, ktoré tieto povolenia zahŕňajú a ako sa uplatňujú sú takisto dostupné. Mapy a usmernenia je možné skontrolovať na základe dopredu dohodnutého stretnutia (tel. +44 2890388462, fax +44 2890388461, e-mail: minerals@detini.gov.uk) od pondelka do piatka medzi 9.30 a 16.30 hod. a sú tiež dostupné na webovej stránke Oddelenia: http://www.detini.gov.uk.. Mapy sa pravidelne aktualizujú podľa prijatých oprávnených žiadostí a poskytnutých povolení.
4.

Všetky otázky týkajúce sa tohto oznámenia by sa mali zasielať na adresu Department of Enterprise, Trade and Investment (Minerals and Petroleum Branch), Colby House, Stranmillis Court, Belfast BT9 5BF, UNITED KINGDOM: tel. +44 2890388462 alebo fax +44 2890388461 od pondelka do piatka medzi 9.30 a 16.30 hod., alebo e-mailom na: minerals@detini.gov.uk
SK Úradný vestník Európskej únie C 286/11

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadostiam o výlučné povolenia na vyhľadávanie tekutých alebo plynných uhľovodíkov nazývané „Permis de Cahors“)

(Text s významom pre EHP)

2010/C 286/07

V stanovisku uverejnenom v Úradnom vestníku Európskej únie C 213 zo 6. augusta 2010 sa v súradniciach zemepisnej dĺžky stupňami východnej dĺžky rozumejú stupne západnej dĺžky.

Všetky doplňujúce informácie je možné získať na Ministerstve životného prostredia, energetiky, udržateľného rozvoja a mora (ministère de l’Ecologie, de l’Energie, du Développement durable et de la Mer): Direction générale de l’énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Právne predpisy uvedené vyššie je možné nájsť na internetovej stránke Légifrance: http://www.legifrance.gouv.fr

(1) Ú. v. ES L 164, 30.6.1994, s. 3.
22.

Európsky dozorný úradník pre ochranu údajov plne uznáva, že je potrebné zabezpečiť, aby osobné údaje potrebné na špecifické protiteroristické vyšetrovanie alebo trestné stíhanie boli prístupné, spracované a uchovávané tak dlho, ako to bude potrebné, v niektorých prípadoch aj viac ako 5 rokov, keďže môže nastať prípad, keď osobné údaje budú potrebné pre dlhodobé vyšetrovanie alebo súdne konanie. No za predpokladu, že neextrahované údaje sú údaje, ktoré boli zaslané hromadne a ku ktorým nebol poskytnutý prístup alebo ktoré neboli použité na konkrétne stíhanie alebo vyšetrovanie, čas uchovania pre tieto údaje by mal byť kratší. V tejto súvislosti je potrebné poukázať na to, že nemecký Spolkový ústavný súd stanovil, že v prípade uchovávania telekomunikačných údajov je obdobie uchovávania v dĺžke 6 mesiacov veľmi dlhé, a preto si vyžaduje dostatočné odôvodnenie (8). Ústavný súd zrejme považuje obdobie 6 mesiacov za maximálne obdobie pre údaje, ktoré nesúvisia so žiadnym konkrétnym vyšetrovaním.
28.

Vzhľadom na to Európsky dozorný úradník pre ochranu údajov upozorňuje na skutočnosť, že všetky požiadavky týkajúce sa primeranosti a nevyhnutnosti vychádzajú z existujúceho práva EÚ (najmä z Charty základných práv, ktorá je už súčasťou primárneho práva EÚ) a z dobre zavedenej judikatúry Európskeho súdu pre ľudské práva. Inými slovami, v oznámení sa v tomto smere neponúkajú žiadne nové prvky. Podľa názoru Európskeho dozorného úradníka pre ochranu údajov by sa namiesto toho nemali v oznámení iba opakovať tieto požiadavky, ale aj uvádzať konkrétne opatrenia a mechanizmy, ktorými by sa zabezpečilo dodržiavanie a praktické vykonávanie oboch princípov, nevyhnutnosti aj primeranosti, vo všetkých návrhoch, ktoré ovplyvňujú práva jednotlivcov. Hodnotenie vplyvu na súkromie, o ktorom sa hovorí v odsekoch 38 až 41, môže byť vhodným nástrojom na splnenie tohto cieľa. Popri tom by sa toto hodnotenie nemalo týkať iba nových návrhov, ale aj existujúcich systémov a mechanizmov.
14.

Ako sa už uviedlo, návrh bližšie neobjasňuje, či by agentúra FRONTEX v súvislosti s pribúdajúcimi úlohami a povinnosťami, ako sa predpokladá v návrhu, mohla spracúvať (niektoré) osobné údaje a ak áno, za akých okolností, podmienok a obmedzení a v súlade s akými zárukami. V skutočnosti sa v návrhu nariadenia táto otázka ani neobjasňuje, ani nezahŕňa osobitný právny základ, ktorý by umožňoval objasnenie okolností, za ktorých by sa takéto spracúvanie údajov agentúrou FRONTEX mohlo vykonávať, a to pri riadnych zárukách ochrany údajov a v súlade so zásadou proporcionality a zásadou nevyhnutnosti.
14.

Európsky dozorný úradník pre ochranu údajov si uvedomuje, že z rôznych procesných a politických dôvodov sa toto ideálne poradie v praxi nedodržiava. Napriek tomu sa však domnieva, že rôzne subjekty v rámci Komisie, Rady a Parlamentu by mali dodržiavať logickú postupnosť rôznych krokov. Keďže vývoj, a to najmä v oblasti rámca EÚ a rokovaní medzi EÚ a USA, paralelne postupuje, je tiež potrebné dôkladne zohľadniť potrebu konzistentnosti a harmonizovaného pohľadu na opatrenia na ochranu údajov v rámci EÚ a v súvislosti s prenosmi. Konkrétne by to znamenalo najmä: — zohľadniť výsledky hodnotenia vplyvu na systém osobných záznamov o cestujúcich pre EÚ pred dokončením rokovaní o systéme osobných záznamov o cestujúcich s tretími krajinami, — zabezpečiť prijatie poučení z preskúmania súčasných podmienok systému osobných záznamov o cestujúcich, — čo sa týka rokovaní s USA, prepojiť rokovania o systéme osobných záznamov o cestujúcich s rokovaniami o všeobecnej dohode o výmene údajov na účely presadzovania práva. Len takto je možné dosiahnuť konzistenciu ochranných opatrení v oboch dohodách.
19.

Z týchto dôvodov má iniciatíva EVP významný vplyv na právo na ochranu osobných údajov. Vzhľadom na to, že dátum pre vykonanie rámcového rozhodnutia 2008/978/SVV ešte neuplynul (a preto je ťažké posúdiť účinnosť nástroja a potrebu ďalších právnych opatrení) (20), Európsky dozorný úradník pre ochranu údajov tiež pripomína potrebu pravidelne overovať účinnosť a primeranosť právnych opatrení prijatých v priestore slobody, bezpečnosti a spravodlivosti so zreteľom na zásady ochrany údajov. (21) Európsky dozorný úradník pre ochranu údajov preto odporúča, aby sa do iniciatívy EVP pridalo ustanovenie o hodnotení, na základe ktorého by členské štáty museli pravidelne podávať správy o uplatňovaní nástroja a Komisia by tieto správy spracúvala a v prípade potreby vydávala vhodné návrhy na ich zmenu a doplnenie.
16.

Európsky dozorný úradník pre ochranu údajov víta dôraz, ktorý sa v článku 6 uvedeného návrhu kladie na bezpečnosť systémov elektronického zberu. Povinnosť zaistiť bezpečnosť spracovania údajov patrí medzi požiadavky na ochranu údajov, ktoré sú uvedené v článku 17 smernice 95/46/ES. Európsky dozorný úradník pre ochranu údajov s potešením konštatuje, že Komisia po jeho neformálnych pripomienkach zosúladila znenie článku 6 ods. 4 návrhu so znením článku 17 ods. 1 smernice 95/46/ES. Okrem toho víta, že sa do článku 6 ods. 4 zahrnula povinnosť zabezpečiť, aby sa údaje nepoužívali na žiadny iný účel než na uvedenú podporu danej iniciatívy občanov. Vyzýva však zákonodarcu, aby zahrnul podobnú povinnosť so všeobecným rozsahom pôsobnosti aj do článku 12 (pozri bod 27 ďalej).
—

Európsky dozorný úradník pre ochranu údajov zdôrazňuje, že sledovanie internetu a blokovanie stránok by mohlo vytvoriť účel, ktorý nesúvisí s komerčným cieľom poskytovateľov internetových služieb: to by viedlo k otázkam týkajúcim sa zákonného spracovania osobných údajov a ich používania zlučiteľného so zákonom podľa článku 6 ods. 1 písm. b) a článku 7 smernice o ochrane osobných údajov (6).
11.

Takisto pokiaľ ide o informácie prijaté na vykonávanie stresových testov, v článku 3 ods. 7 sa uvádza, že takéto informácie sa môžu použiť iba na tieto účely a že sa uchovávajú iba na čas potrebný na tieto účely. Európsky dozorný úradník pre ochranu údajov by chcel zdôrazniť, že ak sú informácie anonymné, nepatria do rozsahu vymedzenia osobných údajov, na ktoré sa vzťahujú pravidlá uvedené v smernici 95/46/ES. Na zabezpečenie obmedzeného použitia týchto informácií môžu byť dostatočné dôvody. Európsky dozorný úradník pre ochranu údajov by však chcel objasniť, že pravidlá ochrany údajov to nevyžadujú.